'नैतिक रूप से दिवालिया ब्रोकपाल' लाया है केंद्र : यशवंत  
भाजपा के नेता यशवंत सिन्हा ने कहा कि केंद्र लोकपाल विधेयक के बदले 'नैतिक रूप से दिवालिया' एक 'ब्रोकपाल' लाया है।
भारतीय जनता पार्टी (भाजपा) के नेता यशवंत सिन्हा ने मंगलवार को कहा कि कांग्रेस के नेतृत्व वाली केंद्र सरकार ने लोकपाल विधेयक के बदले 'नैतिक रूप से दिवालिया' एक 'ब्रोकपाल' लाया है।  लोकसभा में लोकपाल विधेयक पर हुई बहस में भाग लेते हुए सिन्हा ने कहा, "नैतिक रूप से दिवालिया सरकार ने लोकपाल नहीं, ब्रोकपाल लाया है। यदि सरकार भ्रष्टाचार से मजबूती से लड़ना चाहती है तो विधेयक को फिर से स्थायी समिति के पास भेजने की जरूरत है।"